hy hy en id de hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy en hy hy hy hy hy hy hy hy hy hy hy en en en hy en en hy hy hy hy hy hy hy hy hy hy hy en hy en hy ko hy hy en hy en en en zh id en hy hy hy hy hy hy hy hy hy hy hy hy hy hy hy hy hy hy hy es tr en hy en hy en hy hy hy hy hy hy hy hy hy hy hy ru hy en hy hy hy en
Ինչպե՞ս են համաշխարհային բիզնես-առաջնորդները պատրաստվում ընկերությունների աշխատանքի վերսկսմանը - Dimark
Հուլիս 23, 2020Բիզնես և ինքնազարգացում, Բիզնեսի թվայնացում, Նոր տեխնոլոգիաներ
Թեև կորոնավիրուսի համավարակի ազդեցությունը դեռ նկատելիորեն մեծ է, սակայն շուտով կարող է սկսվել վերականգնման երկարատև գործընթացը: Տնտեսական ներկա իրավիճակը ավելի լավ պատկերացնելու և հնարավոր դժվարությունները գնահատելու հարցում կազմակերպություններին օգնելու նպատակով 4 բիզնես-առաջնորդներ պատմել են, թե ինչ սպասել սպառողներից և ինչ ռազմավարություններ ընտրել ընկերությունների աշխատանքի վերսկսման համար:
Սպառողները նախընտրում են առավել մատչելի ապրանքներ և ծառայություններ
Դենիել Թորնլի  DT-Global Business Consulting-ի նախագահ
2021-2022թթ., ամենայն հավանականությամբ, կշարունակվեն սահմանափակումները միջազգային զբոսաշրջության համար, ուստի շատերը կշրջագայեն երկրի ներսում և կծախսեն ավելի շատ գումար տեղական ապրանքների և ծառայությունների համար: Մի՛ մոռացեք, որ մատչելիությունն այստեղ ևս հաճախորդներին գրավելու հարցում մեծ դեր կխաղա:
Փոփոխությունների ժամանակաշրջանը դիտարկե՛ք որպես ռազմավարական կարևոր փուլ
Քեվին Գասքել  ITS Technology Group-ի նախագահ, ներդրող
Ես շատ ընկերությունների օգնել եմ հաղթահարել դժվարությունները և հավատում եմ, որ հենց ճգնաժամը կարող է դառնալ բիզնեսի համար վճռորոշ պահ, երբ ղեկավարները քննադատորեն դիտարկում են կազմակերպությանը և մրցակիցներից արագ փոխում են ապրանքները կամ ծառայությունները: Դրա համար ինքներդ ձեզ հարցրե՛ք՝ համապատասխանո՞ւմ է ձեր արտադրանքը նոր պայմաններին, փոխվե՞լ է ձեր լսարանը, եթե այո, ապա ինչ ակնկալիքներ ունի:
Երբ ես ընկերության ղեկավար էի, տնտեսական ճգնաժամից հետո հաճախորդները հասկացրին, որ իրենց համար արդեն առաջնահերթը որակն է, ոչ թե գինը: Դրան ի պատասխան՝ մենք արտադրական գործընթացում փոփոխություններ կատարեցինք, նվազեցրինք խոտանները և ամբողջությամբ թարմացրինք նյութերն ու փաստաթղթերը: Մենք նաև գովազդներում շեշտը դրեցինք որակի վրա և կատարելագործեցինք հաճախորդների հետ փոխհարաբերությունները: Դժվար պահերին ընկերության համար կարևոր է հստակ տեսնել հաջողության ուղին, իսկ դրա համար անհրաժեշտ է տալ ճիշտ հարցեր և վերանայել բիզնեսը բոլոր տեսանկյուններից:
Ընկերությունները պետք է բիզնեսի անընդհատության պլաններ մշակեն
Մարգա Հոք The Trillion Dollar Shift-ի և New Economy Business-ի հեղինակ
Համավարակը ցույց տվեց, որ կազմակերպությունները պետք է մշակեն բիզնեսի անընդհատության պլաններ, որոնք նրանց կօգնեն հաղթահարել ճգնաժամային փուլը: Պլանները պետք է ներառեն ռիսկերի գնահատումը և նվազեցումը, ինչպես նաև հակաճգնաժամային որոշումների իրականացումն ու փորձարկումը: Այդպիսի պլանի եզրափակիչ տարրը կարող է լինել բիզնեսի պիտանիության վերլուծությունն ու նկարագրությունը: Այն սահմանում է, թե ընկերության ո՛ր բաժինները պետք է շարունակեն աշխատանքը, որպեսզի պլանը լինի արդյունավետ: Կարո՞ղ են Ձեր ՏՏ համակարգերը գլուխ հանել: Ապահովագրական պայմանագիրը բոլոր անհրաժեշտ դեպքերում փակո՞ւմ է ծախսերը և այլն:
Ձեր հաճախորդներին ավելի լավ ճանաչե՛ք
Ռիտա Քլիֆթոն  Interbrand-ի նախկին ղեկավար
Պահանջարկ ստեղծելու համար անհրաժեշտ է նախևառաջ հասկանալ հաճախորդներին: Ի՞նչ են մարդիկ գնում կամ ի՞նչ են ցանկանում հաճախ տեսնել: Ի՞նչն է նրանց վարքում փոխվում իրենց ցանկությամբ կամ անհրաժեշտությունից դրդված: Այս ամենը ի մի բերելով՝ կազմակերպությունը կարող է հասկանալ, թե ինչպես է իր ապրանքանիշն ընկալվում տարբեր հաճախորդների շրջանում և շուկայում առհասարակ: Այնուհետև անհրաժեշտ է որոշել, թե ինչպես կարող է ընկերությունը բավարարել գնորդների նոր պահանջմունքները, և ինչ է անհրաժեշտ փոխել:
Կարևոր է նաև, որ կազմակերպությունները գտնեն լրացուցիչ հնարավորություններ, այսինքն՝ այլ ոլորտներ, որտեղից կարող են լսարան գտնել և շահել նրա վստահությունը: Փորձարկումներ արե՛ք նոր շուկաների, նոր գովազդային հաղորդագրությունների հետ և հետևե՛ք, թե դա ինչի կբերի: Համաշխարհային հաջողված ընկերություններին բնորոշ է նորը փորձելու պատրաստակամությունը՝ հասկանալու համար՝ այն աշխատո՞ւմ է, թե՞ ոչ: Դա լավ մոտեցում է:
AMP. ի՞նչ է դա և ինչո՞ւ է անհրաժեշտ
Ինչպե՞ս ընտրել բիզնեսի անվանում, խորհուրդներ ընկերության նեյմինգի վերաբերյալ
RETARGETING / REMARKETING. գովազդային հետապնդո՞ւմ, թե՞ մարքեթինգային արդյունավետ գործիք
Ինֆլուենսերներ. ովքեր են և ինչպես կարող են օգնել բիզնեսին
Ինչո՞ւ են բիզնեսին հարկավոր փոթդքասթները
Ինչպե՞ս ստանալ գրագետ և «վաճառող» նկարներ՝ առանց մասնագետի օգնության
Ինչպե՞ս համավարակն արագացրեց թվային տեխնոլոգիաների անցման գործընթացը
Ինչպե՞ս են համաշխարհային բիզնես-առաջնորդները պատրաստվում ընկերությունների աշխատանքի վերսկսմանը
Խորհրդավոր հաճախորդն օնլայն խանութներին մեկ տարուց ավելի հանգիստ չէր տալիս
Խորհրդավոր հաճախորդն օնլայն խանութներին մեկ տարուց ավելի հանգիստ չէր տալիս
Ինչպե՞ս համավարակն արագացրեց թվային տեխնոլոգիաների անցման գործընթացը
Leave this field empty if you're human:
8 Social Media Marketing
4 Բիզնես և ինքնազարգացում
AMP. ի՞նչ է դա և ինչո՞ւ է անհրաժեշտ
Ինչպե՞ս ընտրել բիզնեսի անվանում, խորհուրդներ ընկերության նեյմինգի վերաբերյալ
RETARGETING / REMARKETING. գովազդային հետապնդո՞ւմ, թե՞ մարքեթինգային արդյունավետ գործիք
Ինֆլուենսերներ. ովքեր են և ինչպես կարող են օգնել բիզնեսին
Ստանալ բլոգի նոր հոդվածները էլ.փոստով
Leave this field empty if you're human:
Բաժանորդագրվեք բլոգին և առաջինն իմացեք ինտերնետ մարքեթինգի բլոգի նոր հոդվածների մասին
«Դիմարկ» ընկերությունն առաջարկում է կազմակերպությունների ապրանքների, ծառայությունների, բրենդի առաջխաղացման, վաճառքների աճին ուղղված մարկետինգային ծառայություններ թվային (ինտերնետ) միջավայրում:
Երևան, Մ․ Բաղրամյան 76/3
Copyright © 2022 Dimark LLC, All Rights Reserved